Gebakte aartappel met spek en sprietuie | SARIE
Gebakte aartappel met spek en sprietuie	deur Barbara Joubert
500 g repiespek (streaky bacon), in baie klein blokkies gesny
Verhit jou oond tot 200 ºC. Sny ’n kruis bo-in elke aartappel. Plaas hulle vir 15 minute op die hoogste stelling in jou mikrogolfoond. Verhit die olyfolie in ’n pan en braai die spek tot baie bros. Dreineer dit op kombuispapier en hou warm. Plaas aartappels dan in die warm oond vir sowat 10 minute sodat die skil bros kan word. Druk die aartappels oop wanneer hulle reg is. Skep roomkaas bo-op en geur met sout en swartpeper. Sprinkel die sprietuie en spek bo-op. Sit voor saam met groenslaai. Ravioli di Pollo, Funghi e Mortadella con Salsa Rosé | SARIE
Ravioli di Pollo, Funghi e Mortadella con Salsa Rosé	deur admin
Pasta 2 eiers 1 eiergeel 200 g koekmeel knippie sout
Gooi die meel in ’n hopie op jou werkoppervlak. Maak ’n holte in die middel en gooi die eiers en eiergeel daarin. Meng die eiers en meel met jou hande. Voeg die knippie sout by en meng tot ’n deeg vorm. Maak toe met kleefplastiek en plaas in die yskas vir 15 minute.
100 g ontbeende hoenderborsie, in klein blokkies gesny
1 sny mortadella, in klein blokkies gesny
125 ml gekapte sampioene, in klein blokkies gesny
Verhit die olyfolie in ’n pan en braai die ui tot sag en deurskynend. Voeg die hoender en mortadella by en braai vir sowat 1 minuut. Voeg die sampioene en pietersielie by en braai tot die sampioene sag is. Geur met sout en swartpeper. Haal die vulsel van die hitte af en kap verder fyn, maar nie tot ’n pappery nie. Die vulsel moet nog taamlik grof wees.
2 blikke Italiaanse tamaties (410 g x 2)
hand vol vars basiliekruid, geskeur
Verhit olyfolie in ’n pan. Braai die knoffel vir sowat 1 minuut tot goudbruin. Voeg die tamaties by. Geur met basiliekruid, sout en swartpeper. Kook oor baie hoë hitte vir 5 minute. Voeg die room by en kook nog 2 minute.
Maak só jou ravioli
Rol die pastadeeg dun uit. Sny reghoeke van sowat 15 x 7 cm. Skep van die vulsel in die middel van elke reghoek. Vou die pastadeeg en druk vas. Maak seker al die lugblase word uitgedruk. Druk die rand vas met ’n vurk. Kook die ravioli vir 2 minute. Sit voor met ’n lekker groot skep van die sous en vars parmesaan-kaas.
Om te drinkRoodeberg White Blend